Diari Oficial de la Generalitat Valenciana


Sumari del DOGV 8444, del 14-12-2018 (2018/11467)

RESOLUCIÓ de 12 de desembre de 2018, del conseller d'Economia Sostenible, Sectors Productius, Comerç i Treball, per la qual s'estableixen els serveis mínims aplicables a la vaga convocada en l'empresa Ferrocarrils de la Generalitat Valenciana (FGV), a partir del dia 14 de desembre de 2018.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8444

Data del DOGV
:   14-12-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/11198


Data del document
:   12-12-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * vaga

RESOLUCIÓ de 12 de desembre de 2018, del conseller d'Economia Sostenible, Sectors Productius, Comerç i Treball, per la qual s'estableixen els serveis mínims aplicables a la vaga convocada en l'empresa Ferrocarrils de la Generalitat Valenciana (FGV), a partir del dia 14 de desembre de 2018. [2018/11806]  
El conseller d'Economia Sostenible, Sectors Productius, Comerç i Treball, i per delegació de signatura la directora general de Treball i Benestar Laboral, en data de 12 de desembre de 2018 han resolt els serveis mínims aplicables a la vaga convocada en l'empresa Ferrocarrils de la Generalitat Valenciana (FGV), a partir del dia 14 de desembre de 2018, que afecten tots els treballadors, tots els serveis i tots els centres de treball de les províncies de València i Alacant.  
  
A l'efecte del seu total coneixement, el contingut íntegre d'aquesta resolució es troba en l'adreça següent:  
http://www.indi.gva.es/web/dg-trabajo  
La part dispositiva de la referida Resolució de 12 de desembre de 2018, estableix:  
  
Primer  
Als efectes previstos en article 10.2 del Reial decret llei 17/1977, de 4 de març, i disposicions concordants, es determinen les mesures necessàries per a assegurar els serveis essencials mínims que haurà de prestar el personal afectat mentre dure la situació de vaga convocada per als dies i hores convocades, en els termes que a continuació s'especifiquen:  
  
Per a les hores punta, de 06.00 a 09.00, de 12.00 a 16.00 i de 19.00 a 22.00 hores, per a cadascun dels dies de vaga, un 60 % de les circulacions ordinàries regulars grafiades dels trens i tramvies.  
Per a les hores vall, coincidents amb la resta de les franges horàries, un 50 % de les circulacions ordinàries regulars grafiades dels trens i tramvies.  
Per a les circulacions extraordinàries a les quals es refereix l'article 19 del conveni col·lectiu, el 60 %, de les circulacions reals de l'últim any sense convocatòria de vaga. Per als serveis especials que es programen per primera vegada, el 60 % de les circulacions que s'oferisquen en cas de no haver-hi vaga.  
Per als serveis de Manteniment, Instal·lacions Fixes i Tallers, els serveis mínims arribaran a un 30 %, i es garantirà en tot moment un mínim de dues persones en cadascuna de les brigades d'Atenció Permanent.   
Per als serveis d'Atenció al Client, Centrals Telefòniques i Registre General es garantirà la presència d'una persona en cadascun dels centres a fi de poder oferir informació als usuaris d'aquest mitjà de transport i la presentació de qualsevol document pels ciutadans.  
  
Els trens i tramvies que es troben realitzant les seues circulacions en l'hora d'inici de les aturades hauran de continuar aquestes fins a l'estació o terminal en el cas del tramvia (no baixador) més pròxima del recorregut que permeta el seu estacionament sense obstaculitzar la circulació, i no es computaran en el percentatge de serveis mínims  
No s'integren en el còmput dels percentatges els denominats «trens i tramvies materials», és a dir aquells que no transporten viatgers, i especialment els coneguts com a trens de «reposicionament», la finalitat dels quals és la de situar el material mòbil en els punts adequats per a la represa de la circulació a la finalització dels períodes de vaga, a fi d'evitar que els efectes d'aquesta es traslladen a horaris posteriors.  
  
La participació del personal en la realització dels serveis mínims tindrà caràcter rotatori diari.  
A l'empresa, oït el comité de vaga, correspondrà l'aplicació d'aquests serveis, així com els altres de caràcter essencial no previstos en aquest acte, que hauran de prestar-se amb els mitjans personals estrictament necessaris per a assegurar la seua prestació en condicions de màxima seguretat, tant per a la circulació de trens i tramvies com per a la deambulació i ús de les instal·lacions per part dels usuaris. Les parts es responsabilitzaran del compliment d'aquests serveis essencials mínims.  
  
Segon  
El que es disposa en els apartats anteriors d'aquesta resolució no suposarà cap limitació dels drets que la normativa reguladora de la vaga reconega al personal en aquesta situació no emprat en la cobertura dels serveis mínims establits, ni tampoc afectarà la tramitació o efectes de les peticions que motiven la vaga.  
  
Tercer  
Notifiqueu la resolució als serveis competents de la Conselleria d'Habitatge, Obres Públiques i Vertebració del Territori, als sindicats convocants i a les subdelegacions del Govern.  
  
Quart  
La present resolució tindrà efectes immediats des de la data de la seua notificació a les parts interessades.  
  
Advertiu amb la notificació a les parts el dret que les assisteix de recórrer la present resolució davant de la Sala Contenciosa Administrativa del Tribunal Superior de Justícia de la Comunitat Valenciana, conforme al que es disposa en la Llei 29/1998, de 13 de juliol, reguladora de la jurisdicció contenciosa administrativa, dins del termini dels 10 dies hàbils següents a la seua notificació, en la forma prevista en els articles 115 i següents de l'esmentada llei.  
  
València, 12 de desembre de 2018.- El conseller d'Economia Sostenible, Sectors Productius, Comerç i Treball, p. d. (R 27.07.2015), la directora general de Treball i Benestar Laboral: Cristina Moreno Fernández.